Das fro mī mv̊t vō h̾zē ſi
Das fro mī mv̊t vō h̾zē ſi·
des mvͤze dú vil w̾de ſelicliche lebē·
dú mich vō māiger ſoꝛge vꝛi·
gemachet hat vn̄ ǒch vil lihtē troſt gegebē·
dc lieb̾ troſt nie māne vō ſo reinē wibe kam·
do ſi mir alle vnfroͤide mit ſo ſteter froͤide nā·
Jch ſage ú w̾e es als ich hā geſaget·
ſo moͤhte nv mī endeloſú klage wol ſin v̾daget·

Der w̾den wirde wirdet mich·
vf die ſi ſich mit allē gv̊tē dingē wiget·
was lobe ich ſi lobt ſelbe ſich·
da mit dc ſi ſtetekliche ir gvͤte pfliget·
ir ſelde ſeldet lib vn̄ ere· ſwem ſi wil·
dú ſelbe froͤit ein teil mich mere· dāne vil·
Jch ſage ú wer es als ich·
ich ſage iv als ich han geſaget
ſo endarf noh úw̾ endeloſú klage niht ſin v̾daget·

Ir ſpꝛachet ie dē frowē wol·
hab ich des iht genoſſen dc v̾gelte iv got·
vil g̾ne ǒch ichs gedienen ſol·
wan ſo dc ich dar vmbe niht en ſi d̾ w̾lte ſpot·
Ich gewā noh nie gegē iv dekeinē mv̊t·
mir iſt anders lieb ſw̾ iv iht zeliebe tůt·
ich ſage iv als ich han geſaget
ſo endarf noh úw̾ endeloſú klage niht ſin v̾daget·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse